# SMTTE-model ”Flyvende insekter”

# Sammenhæng

Løvspring er en privat integreret natur- og idrætsinstitution, hvor der pt. er 40 vuggestuebørn som er inddelt i 4 grupper. Løvspring har årligt to overordnede temaer, som hver gruppe individuelt arbejder med. Personalet udarbejder SMTTE-model for forløbet, denne gang for de enkelte grupper i vuggestuen.   
Temaet for foråret 2022 er ”Flyvende insekter”. Loppe gruppen består af 8 børn i alderen 10 måneder til 1 ½ år. Når SMTTE-modellen læses skal man tage højde for at vuggestuebørnene er på forskellige udviklingstrin, og vi vil af denne grund opleve forskellige tegn og tiltag for det enkelte barn. I forhold til de styrkede læreplaner vil vi have fokus på læreplanstemaet ”Alsidig personlig udvikling” samt de pædagogiske grundlag ”Læring” og ”børnefællesskaber” disse tre nøgleord vil være i fokus dette forår i Loppegruppen.

*”Løvspring er fællesskab, natur og omgivelser i bevægelse.*

*Vi inspirerer og udvikler til leg og læring for livet.”*

# Mål

Målet for dette Forårstema ”Flyvende insekter” er, at børnene gennem tryghed og omsorg udvikler engagement, gå-på-mod og kompetencer til at indgå i fællesskabet i vuggestuen.

# Tiltag

Vi vil tage udgangspunkt i tre forskellige flyvende insekter; sommerfuglen og bien, disse vil blive vores omdrejningspunkt for vores aktiviteter og gennemsyre vores tema de næste tre måneder. Der bliver lavet forskellige aktiviteter med disse insekter hvor der gennem leg og læring er fokus på at udvikle børnenes alsidige personlige udvikling i børnefællesskabet. Vi vil arbejde i små grupper med fokus på nærvær og kompetencer, derfor vil børnene blive delt op i to spisegrupper; yngste og ældste. På denne måde kan der tages højde for børnenes forskellige udviklingstrin. For at give børnene tryghed og selvværd i vuggestuen har de voksne fokus på at være nærværende, vise omsorg og give professionel kærlighed til det enkelte barn og i fællesskabet. At der er en anerkendende tilgang, hvor der sættes ord på følelser, initiativer og handlinger i sammenspillet med børnene.

På vores hjemmedage laver vi kreative aktiviteter omhandlende de flyvende insekter, aktiviteterne har fokus på, at børnene får mulighed for at udforske og udfordre sig selv gennem forskellige kreative aktiviteter.

På legepladsen kan børnene lege insekt-bingo, hvor de kan finde de forskellige insekter rundt om på legepladsens areal, her vil der være fokus på at blive tryg ved at bevæge sig rundt. Ligeledes leger vi insekt-bingo sammen i børnefællesskabet hvor vi får øje for hinanden.

På skovdag kan vi gå på insektjagt ved, at der bliver gemt insekter rund omkring i skoven som børnene kan finde. På denne måde bliver børnene motiveret til at bevæge sig rundt i skoven og herved lære dén og egne kompetencer at kende. I skoven har vi fokus på at hjælpe og vente på hinanden.

På haldage vil der blive lavet aktiviteter med flyvende insekter og bevægelses lege, med fokus på at børnene får gå-på-mod til at udfordre sig selv motorisk. Vi har i loppegruppen lavet en kuffert som bruges til samlinger i de forskellige arenaer, til samlinger lære børnene blandt andet at vente på tur, lytte til hinanden, være medbestemmende i forhold til samlingens indhold og stå frem foran sin spisegrupper hvilket er med til at øge deres selvværd og selvtillid.

# Tegn

* At børnene bliver trygge i vuggestuen og de forskellige arenaer som der tilbydes
* At børnene udvikler kompetencer til at indgå i børnefællesskabet
* At børnene udviser engagement til at indgå i aktiviteter
* At børnene får gå-på-mod til at udfordre egne kompetencer
* At børnene har mod til at stå frem foran sin spisegruppe

# Evaluering

Vi vil i Loppe gruppen evaluerer og tilpasse SMTTE-modellen til gruppemøderne den 21/2 og 31/3.

Til at evaluerer og dokumentere vil vi løbende skrive observationer samt tegn fra børnene på post-it’s og hænge dem op i Tuen omkring vores SMTTE-model. Vi vil ligeledes bruge opslag på Famly til at dokumenterer og evaluerer vores forløb gennem tekst, billeder og video.

Vi ser at børnene viser interesse for insekterne sommerfuglen og bien de peger og kan fortælle hvad de forskellige insekter hedder. De genkender også sangene som vi bruger til samlinger og som hænger i Tuen. Vi oplever at gennem vores fokus omkring børnefællesskaber at børnene er trygge i vuggestuen og finder tryghed og ro i de daglige rutiner. Til samlinger skaber strukturen genkendelighed for børnene med en navnesang til start og en slut sang når samlingen er færdig. Vi oplever at der er kommet meget ro i gruppen og børnene ligeledes har fået større interesse for hinanden. På vores skovture er børnene blevet trygge og har fået gå-på-mod til at udforske og bevæge sig rundt i skoven.